Борис Младенов-Young
Детето с такт, с чалъм се възпитава…

chitanka.info

Детето с такт, с чалъм се възпитава.

Когато върши пакости, бели,

то в своята незрялост не съзнава

дали са лоши те или добри.

Ако му обясниш и продължава,

смъмри го леко и го опрости,

ала след всяка следваща проява

ще трябва май да го наказваш ти.

Но сметнеш ли, че като го наказа,

си накърнил невръстното му ЕГО,

тактично крачка отстъпи назад!

Поука, а не злоба и омраза,

ти би желал да породиш у него

и не да го направиш невропат.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.